Správa zo zahraničnej pracovnej cesty

1. Účastník ZPC
Ing. Štefan Molokáč, CSc.
Cryosoft spol. s r.o.
B. Němcovej 14, 04001 Košice
jazyky: anglicky, rusky

2. 	Zahraničná pracovná cesta
Prijímajúca organizácia: CERN, Ženeva, Švajčiarsko
Vykonaná v dňoch: 14.3. - 18.3. 2016
Účel cesty: - Účasť na zasadaniach  Finančného výboru CERN	
                     ILO Forum
                     Zasadanie ENET
                     Jednania  s predstaviteľmi Procurement CERN

Financovanie:  plánovaná cesta MŠVVaŠ SR

3. Rámcový program pobytu
•	Účasť na zasadaniach  Finančného výboru CERN v dňoch 15.3. a 16.3.
•	Jednania  s predstaviteľmi CERN
•	Účasť na zasadaní ILO Forum
•	Účasť na zasadaní skupiny ENET

4. 	Priebeh rokovania

         Dňa 15.3. som sa zúčastnil na stretnutí ILO Forum Cern. /Agenda tvorí prílohu.Správy./ 
V niekoľkých bodoch programu sme boli oboznámení so zmenami úloh ILO ako aj z rekonštrukciou  štruktúry Procurement CERN. Počnúc 1.4. je možné pohodlne získať informacie o prebiehajúcich Markes Survey aj o výsledkoch Tendroch na stránkach Procurement Cern / https://procurement.web.cern.ch/procurement-report-summary/. 
          Vzhľadom k rozsahu prace ILO, predstavitelia CERNu pripravujú „školenia“  aj nových zástupcov ILO v Cerne. Najbližšie školenie je v septembri 2016. 
         Ďalšou významnou zmenou je nový Activity Code, t.j. zoznam činnosti, o ktoré sa môžu firmy členských štátov v Cerne uchádzať. Vzhľadom k tomu, že sa jedná o radikálnu zmenu, bude potrebné s každou dodávateľskou firmou pripraviť nový zoznam . Časový limit je jún 2016.
          Požiadavka Cernu je, aby predstavitelia ILO dodali svoju fotografiu do Prehľadu zástupcov ILO z jednotlivých krajín / CERN procurement website/.
           Zásadné informácie boli prezentované v súvislosti  rekonštrukciou  HiLumi. Vzhľadom k plánovanej realizácii hlavne v rokoch 2018 až 2021, všetky zákazky sa budú kontrahovať do roku 2018. Do tohto času sa predpokladá hlavná aktivita ILO. Je potrebné zabezpečiť dlhodobejšie pobyty v Cerne a to aj mino zasadania FC.
          Na zasadaní finančného výboru 16.9. boli predstavení nová riaditeľka Fabiola Gianotti a nový riaditeľ administrácie pre ekonomiku Martin Steinacher. Obaja uviedli svoju agendu.      Dr. Steinacher  informoval o vývoji kumulatívneho deficitu CERN na ďalšie roky a o opatreniach, ktoré prijal manažment na zmiernenie dopadu prudkého nárastu výmenného kurzu švajčiarskeho franku voči euru. Celý program je na webstranke   http://indico.cern.ch/event/502865/.
          Z hľadiska agendy ILO sa preberali 2 dôležité dokumenty. Predovšetkým bol zhodnotený vývoj dodávok v roku 2015. Slovensku si oproti roku 2014 polepšilo a dosiahlo koeficien návratnosti 0,42.  Dokument sa zaoberá aj aj nerovnomerným prerozdelením zákaziek medzi členské krajiny. Bolo poukázané, že CH a F získali dohromady zákazky v hodnote ako všetky ostatné štáty dohromady. Tento stav nezohľadňuje skutočnú kvalitu dodávateľov , ale jedná sa skôr o umelo konštruované spojenia, ktoré majú zabezpečiť víťazstvo v tendroch. 
         V ďalšom dokumente Dr. Anelli , riaditeľ TT, zhrnul stav prenosu technológii z Cernu  do členských krajín. Okrem technologických zariadení sa jedná hlavne o medicínske aplikácie. O tieto segmenty má záujem aj Slovensko a pripravuje sa stretnutie zástupcov Slovenska s predstaviteľmi Cernu o možnosti využitia školení v oblasti protónovej liečby. 
            Na FC bolo prejednaných 8 Tendrov. Slovensko nemalo zastúpenie.
            Dňa 17.3. som jednal so zástupcami Cernu  Procurement and Industrial Group o výbere možných dodávateľov do CERNu v rámci vyhlasovaných  tendrov. Hlavné jednanie sa týkalo navýšenia ceny kontraktu VVU ZŤS pod číslom Contract F 610  s predstaviteľom CERN Steffen Doebert a Andersom Unervikom.  Jednania budú pokračovať po zistení možností Cernu na doplatenie sumy 200 000 CHF, pretože došlo k personálnej zmene a celý prípad dostala do agendy Floris Bonthond .
            Dňa 18.3. som sa zúčasnil Seminára o transfere technológii ENET. O stave TT informoval Dr. Giovanni Anelli a Manjit Dosanjh /medicína/ . Kompletný prehľad je na stránke https://indico.cern.ch/event/502865/contribution/14/attachments/1237508/1817808/KnowledgeTransfer2015.pdf

5. 	Odporúčané závery :
Aktualizovať Databázu slovenských firiem  /ILO/ a hlavne implantovať nový Code Activity 
V spolupráci s  MŠVVaŠ SR účastníkov školenia ILO v septebri 2016.
Zorganizovať stretnutie zástupcov SR a TT v máji 2016 ohľadom Transferu technológii v oblasti medicíny
 Pripraviť podklady pre navýšenie ceny kontraktu F610

6. 	Prehľad prinesenej dokumentácie
Materiály  zo zasadaní  výborov CERN  má MŠVVaŠ SR,  MH, MZV  a delegáti výborov CERN.

Dátum: 18. 3. 2016

Vypracoval: Ing. Štefan Molokáč, CSc.    			Schválil: